title: 2011/653/: Eiropas Parlamenta un Padomes Lēmums ( 2011. gada 27. septembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Austrijas pieteikums EGF/2010/008 AT/ AT&S )

text:
               7.10.2011

               LV

               Eiropas Savienības Oficiālais Vēstnesis

               L 263/10

         EIROPAS PARLAMENTA UN PADOMES LĒMUMS
   (2011. gada 27. septembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Austrijas pieteikums EGF/2010/008 AT/AT&S)
   (2011/653/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma tika paplašināta, iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot EUR 500 miljonu maksimālo apjomu gadā.

               (4)

               Austrija 2010. gada 11. martā iesniedza pieteikumu EGF līdzekļu izmantošanai saistībā ar darbinieku skaita samazināšanu uzņēmumā AT&S un līdz 2011. gada 22. februārim pieteikumu papildināja, iesniedzot jaunu informāciju. Šis pieteikums atbilst Regulas (EK) Nr. 1927/2006 10. pantā izklāstītajām prasībām par finansiālo ieguldījumu noteikšanu. Tādēļ Komisija ierosina izmantot summu EUR 1 221 128 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Austrijas iesniegto pieteikumu,

         IR NOLĒMUŠI ŠĀDI.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 221 128 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 27. septembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. DOWGIELEWICZ

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2009/676/EK: Eiropas Parlamenta Lēmums ( 2009. gada 23. aprīlis ) par Eiropas Pārtikas nekaitīguma iestādes kontu slēgšanu attiecībā uz 2007. finanšu gadu

text:
               26.9.2009

               LV

               Eiropas Savienības Oficiālais Vēstnesis

               L 255/189

      EIROPAS PARLAMENTA LĒMUMS

   (2009. gada 23. aprīlis)
   par Eiropas Pārtikas nekaitīguma iestādes kontu slēgšanu attiecībā uz 2007. finanšu gadu
   (2009/676/EK)
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2007. finanšu gada pārskatiem, ar Iestādes atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un it īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0172/2009),

               1.

               konstatē, ka Eiropas Pārtikas nekaitīguma iestādes galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Pārtikas nekaitīguma iestādes kontu slēgšanu attiecībā uz 2007. finanšu gadu;

               3.

               uzdod priekšsēdētājam šo lēmumu nosūtīt Eiropas Pārtikas nekaitīguma iestādes izpilddirektorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 35. lpp.

      (2)  OV C 311, 5.12.2008., 100. lpp.

      (3)  OV L 248, 16.9.2002., 1. lpp.

      (4)  OV L 31, 1.2.2002., 1. lpp.

      (5)  OV L 357, 31.12.2002., 72. lpp.


title: Eiropas Sistēmisko risku kolēģijas Lēmums ( 2011. gada 20. janvāris ) par Eiropas Sistēmisko risku kolēģijas Konsultatīvās zinātniskās komitejas locekļu atlases, iecelšanas un aizstāšanas procedūrām un prasībām (ESRB/2011/2)

text:
               8.2.2011

               LV

               Eiropas Savienības Oficiālais Vēstnesis

               C 39/10

         EIROPAS SISTĒMISKO RISKU KOLĒĢIJAS LĒMUMS
   (2011. gada 20. janvāris)
   par Eiropas Sistēmisko risku kolēģijas Konsultatīvās zinātniskās komitejas locekļu atlases, iecelšanas un aizstāšanas procedūrām un prasībām
   (ESRB/2011/2)
   2011/C 39/09
   EIROPAS SISTĒMISKO RISKU KOLĒĢIJAS VALDE,
   ņemot vērā Eiropas Parlamenta un Padomes 2010. gada 24. novembra Regulu (ES) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 12. pantu,
   ņemot vērā Eiropas Sistēmisko risku kolēģijas 2011. gada 20. Janvāra Lēmumu ESRK/2011/1, ar ko pieņem Eiropas Sistēmisko risku kolēģijas Reglamentu, un jo īpaši tā 11. pantu,
   IR PIEŅĒMUSI ŠO LĒMUMU.
   1. pants
   Uzaicinājums iesniegt pieteikumus
   1.   Eiropas Sistēmisko risku kolēģija (ESRK) publicē uzaicinājumu ārējiem ekspertiem iesniegt pieteikumus iecelšanai ESRK Konsultatīvās zinātniskās komitejas (KZK) locekļu amatā.
   2.   Uzaicinājumā iesniegt pieteikumus cita starpā norāda: a) KZK lomu un sastāvu; b) atbilstības un atlases kritērijus un iecelšanas amatā nosacījumus; c) amata ekonomiskos aspektus; d) pieteikšanās procedūru, t. sk. pieteikumu saņemšanas termiņu.
   3.   Uzaicinājumu iesniegt pieteikumus publicē Eiropas Savienības Oficiālajā Vēstnesī un ESRK un iestāžu, kuru pārstāvji ir ESRK Valdes locekļi, interneta lapās. Vajadzības gadījumā ESRK uzaicinājumu iesniegt pieteikumus var publicēt citos saziņas līdzekļos. Ja dažādās publikācijas neatbilst viena otrai, tad autentiska ir Oficiālajā Vēstnesī publicētā versija, un tai ir prioritāte pār citām versijām.
   4.   Kandidātu pieteikumu iesniegšanas termiņš ir 21. kalendāra dienā pēc uzaicinājuma iesniegt pieteikumus publicēšanas Oficiālajā Vēstnesī.
   2. pants
   KZK locekļu atlase
   1.   Koordinācijas komiteja izvēlas kandidātus, kurus tā Valdei iesaka iecelt par KZK locekļu amatā, un kandidātus, kas derīgi iekļaušanai rezerves sarakstā.
   2.   Koordinācijas komiteja kandidātus vērtē, ievērojot 3. pantā izklāstītos atlases kritērijus.
   3.   Koordinācijas komiteja par katru kandidātu aizpilda atsevišķu novērtējuma veidlapu, t. sk. kopsavilkumu, kurā norādītas viņu priekšrocības un trūkumi, kā arī secinājumi par viņu piemērotību iecelšanai KZK locekļa amatā vai iekļaušanai 4. pantā paredzētajā rezerves sarakstā.
   4.   Koordinācijas komiteja atlases procedūras rezultātus iesniedz apstiprināšanai Valdē.
   5.   ESRK Sekretariāta vadītājs sniedz Koordinācijas komitejai atbalstu KZK locekļu atlases darba sagatavošanā un organizēšanā. ESRK Sekretariāts sniedz Koordinācijas komitejai tehnisko un loģistikas atbalstu. Ja Koordinācijas komiteja to uzskata par vajadzīgu, ESRK Sekretariātam var palīdzēt tam izvēlēti iestāžu, kuru pārstāvji ir ESRK Valdes locekļi, darbinieki.
   3. pants
   Atlases kritēriji
   1.   Saskaņā ar Regulas (ES) Nr. 1092/2010 12. panta 1. punktu KZK locekļus izvēlas, pamatojoties uz viņu vispārējo kompetenci un plašo pieredzi akadēmiskajā jomā vai citās nozarēs, jo īpaši mazos vai vidēja lieluma uzņēmumos vai arodbiedrībās, vai pieredzi finanšu pakalpojumu sniedzēju vai patērētāju statusā.
   KZK atlases kritēriji ietver:

               a)

               padziļinātas speciālās zināšanas par finanšu sektoru un tā attiecībām ar ekonomiku plašākā izpratnē, kā arī apliecinātu kompetenci sistēmiskā riska jautājumos, jo īpaši Savienības līmenī;

               b)

               zinātnisku ieguldījumu to sektoru mijiedarbības izpratnes veicināšanā, kas minēti Regulas (ES) Nr. 1092/2010 12. pantā;

               c)

               doktora grādu finansēs, ekonomikā vai citā saistītā jomā vai līdzvērtīgu kvalifikāciju, vērā ņemamu akadēmisko pieredzi, piem., profesūru, universitātē vienā vai vairākās jomās, kas nozīmīgas ESRK, un/vai ievērojamu publikāciju skaitu;

               d)

               spēju recenzēt zinātniskus darbus un publikācijas un analizēt sarežģītu informāciju un dokumentus;

               e)

               profesionālu pieredzi daudzdisciplinārā vidē, vēlams starptautiskā kontekstā;

               f)

               pierādītas rakstiskās un mutiskās komunikācijas spējas angļu valodā, kas balstītas uz pasniedzēja pieredzi, publisku uzstāšanos, aktīvu dalību ekspertu sanāksmēs un publikācijām.

         Uzaicinājumā iesniegt pieteikumus ESRK var noteikt papildu atlases kritērijus.
   2.   Iestāžu, kuru pārstāvji ir ESRK Valdes locekļi (2), darbiniekiem nav tiesību pieteikties.
   4. pants
   Rezerves saraksts
   1.   Rezerves sarakstā iekļauj KZK locekļu amatā neieceltos kandidātus, kuri netika noraidīti atlases procesā.
   2.   Ja atbrīvojas vieta KZK, Koordinācijas komiteja saskaņā ar 3. punktu izvēlas jaunu kandidātu no atbilstoši 2. panta 1. punktam sastādītā rezerves saraksta un piedāvā Valdei viņu apstiprināt KZK locekļa amatā uz četru gadu termiņu, kuru var pagarināt uz jaunu termiņu.
   3.   Rezerves saraksts ir derīgs divus gadus pēc tā apstiprināšanas. Tā derīguma termiņu var pagarināt līdz brīdim, kad publicē jaunu uzaicinājumu iesniegt pieteikumus.
   5. pants
   KZK priekšsēdētājs un priekšsēdētāja vietnieks
   1.   Koordinācijas komiteja nodrošina, ka vismaz sešus no 15 kandidātiem varētu būt iespējams apstiprināt par KZK priekšsēdētāja vai priekšsēdētāja vietnieka amatā.
   2.   KZK priekšsēdētājam un abiem priekšsēdētāja vietniekiem ir augsta līmeņa attiecīgā pieredze un zināšanas, piemēram, ņemot vērā viņu akadēmisko pieredzi banku, vērtspapīru tirgu vai apdrošināšanas un fondēto pensiju nozarēs.
   3.   ESRK priekšsēdētājs Valdei iesaka kandidātus KZK priekšsēdētāja un divu priekšsēdētāja vietnieku amatiem.
   4.   KZK priekšsēdētājs un abi priekšsēdētāja vietnieki ir Eiropas Savienības pilsoņi.
   5.   KZK priekšsēdētāja amats katrus 16 mēnešus rotē starp iecelto priekšsēdētāju un abiem priekšsēdētāja vietniekiem.
   6. pants
   Iecelšana
   1.   Valde var apstiprināt Koordinācijas komitejas priekšlikumu vai lūgt Koordinācijas komitejai ieteikt citus kandidātus, kas nav Koordinācijas komitejas noraidītie KZK kandidāti.
   2.   KZK priekšsēdētāju un abus priekšsēdētāja vietniekus pēc ESRK priekšsēdētāja ieteikuma ieceļ Valde.
   3.   Izvēlētie eksperti amatā tiek iecelti personīgi. Tādēļ viņi savus pienākumus nedeleģē citam komitejas loceklim vai trešajai personai, izņemot KZK priekšsēdētāju un abus priekšsēdētāja vietniekus ESRK Reglamentā izklāstītajos gadījumos un atbilstoši ESRK Reglamentā izklāstītajiem nosacījumiem.
   4.   Jebkuras iecelšanas gadījumā ekspertam arī no savas puses jāparaksta no ESRK priekšsēdētāja saņemtā vēstule par iecelšanu amatā, tāpat jāparaksta līgums ar Eiropas Centrālo banku par atlīdzību un izdevumu atmaksu, kā arī jāiesniedz 7. pantā norādītās deklarācijas.
   7. pants
   Deklarācijas
   1.   Eksperti, kas izvēlēti iecelšanai KZK locekļa amatā, iesniedz deklarāciju par apņemšanos rīkoties neatkarīgi no jebkādas ārējas ietekmes un savu pienākumu izpildē ņemt vērā vienīgi Savienības kopīgās intereses. Šajā nolūkā tie iesniedz rakstisku apņemšanās deklarāciju un interešu deklarāciju, izmantojot pielikumā norādīto 1. un 2. paraugu. Interešu deklarācijā norāda tiešas vai netiešas intereses, kas var tikt uzskatītas par tādām, kas ietekmē viņu neatkarību, vai arī norāda šādu interešu neesamību.
   2.   KZK locekļi, izmantojot pielikuma 3. paraugu, paraksta rakstisku deklarāciju par to, ka viņi ievēro konfidencialitātes noteikumus.
   3.   Priekšsēdētājs un abi priekšsēdētāja vietnieki paraksta rakstisku deklarāciju, kurā viņi apstiprina, ka viņi neieņem amatus finanšu nozarē.
   4.   KZK locekļi apņemas ievērot ESRK Valdes pieņemto Ētikas kodeksu.
   5.   Iepriekš minētās deklarācijas publicē ESRK interneta lapā. Par jebkurām pārmaiņām attiecībā uz šīm deklarācijām nekavējoties paziņo ESRK Sekretariāta vadītājam.
   8. pants
   Amata pilnvaru pārtraukšana un aizstāšana
   1.   Valde eksperta pilnvaras var pārtraukt šādos gadījumos:

               a)

               ja eksperts atkāpjas no amata, vai beidzas viņa pilnvaras, un tās netiek pagarinātas;

               b)

               ja eksperts neapmeklē trīs KZK regulārās sanāksmes pēc kārtas un nevar pierādīt, ka tās nebija iespējams apmeklēt veselības apsvērumu dēļ;

               c)

               interešu konflikta, pienākumu nepildīšanas vai smaga pārkāpuma gadījumā.

         2.   Ja KZK locekļa pilnvaras tiek pārtrauktas pirms četru gadu termiņa beigām, piemēro 4. panta 2. un 3. punktu.
   3.   Priekšsēdētāju vai priekšsēdētāja vietniekus var aizstāt tobrīd amatā esošs KZK loceklis, kuru pašu aizstāj saskaņā ar 2. punktā noteikto procedūru.
   4.   Pēc KZK locekļa pilnvaru termiņa beigām Valde, saņemot Koordinācijas komitejas priekšlikumu, var lemt par pilnvaru pagarināšanu uz vēl četriem gadiem.
   9. pants
   Publicēšana
   Šo lēmumu publicē Eiropas Savienības Oficiālajā Vēstnesī.

      Frankfurtē pie Mainas, 2011. gada 20. janvārī

            ESRK priekšsēdētājs

         Jean-Claude TRICHET

      (1)  OV L 331, 15.12.2010., 1. lpp.

      (2)  Eiropas Centrālā banka, Eiropas Savienības dalībvalstu nacionālās centrālās bankas, Komisija, Eiropas Uzraudzības iestāde (Eiropas Banku iestāde), Eiropas Uzraudzības iestāde (Eiropas Apdrošināšanas un fondēto pensiju iestāde), Eiropas Uzraudzības iestāde (Eiropas Vērtspapīru un tirgu iestāde), kompetentās nacionālās uzraudzības iestādes, Ekonomikas un finanšu komiteja.

      PIELIKUMS
      1. PARAUGS:   APŅEMŠANĀS IEVĒROT NEATKARĪBU
      Vārds:
      Es apņemos rīkoties neatkarīgi no jebkādas ārējas ietekmes, kā arī rīkoties vienīgi Savienības interesēs.
      Esmu informēts par pienākumu katru gadu rakstiski iesniegt interešu deklarāciju, kā arī pienākumu Konsultatīvās zinātniskās komitejas (KZK) sanāksmē paziņot par jebkurām interesēm, kas var tikt uzskatītas par tādām, kas ietekmē manu neatkarību dienas kārtībā iekļautajos jautājumos vai attiecībā uz manu ieguldījumu KZK darbā kopumā.
      ES nekavējoties ziņošu KZK par trešo personu mēģinājumiem mani tieši vai netieši ietekmēt saistībā ar man uzticētajām pilnvarām.
      [vieta]  [datums]
      Paraksts:
      2. PARAUGS:   KOMITEJAS LOCEKĻA INTEREŠU DEKLARĀCIJA
      Vārds:
      Informācijas par tiešām vai netiešām interesēm, kas ir potenciāli saistītas ar Konsultatīvās zinātniskās komitejas (KZK) darbu vai Eiropas Sistēmisko risku kolēģijas (ESRK) uzdevumiem:

                  1)

                  tiešās intereses (finansiāli ieguvumi, kas rodas, piemēram, nodarbinātības, līgumdarba, ieguldījumu, honorāru utt. rezultātā):

                  2)

                  netiešās intereses (netieši finansiāla rakstura ieguvumi, piemēram, granti, sponsoru līgumi vai citādi ieguvumi):

                  3)

                  intereses, kas saistītas ar komitejas locekļa vai viņa tuvu ģimenes locekļu profesionālo darbību:

                  4)

                  komitejas locekļa līdzdalība vai saistība ar organizācijām, struktūrām vai klubiem, kam ir intereses attiecībā uz KZK darbu vai ESRK uzdevumiem:

                  5)

                  citas intereses vai fakti, ko komitejas locekļi uzskata par nozīmīgiem šajā sakarā:

            Deklarācija:
      Ar godavārdu apliecinu, ka šeit sniegtā informācija ir patiesa un pilnīga.
      Par jebkurām izmaiņām, kas attiecas uz šeit sniegto informāciju, es nekavējoties paziņošu KZK un ESRK Sekretariātam.
      [vieta]  [datums]
      Paraksts:
      3. PARAUGS:   KONFIDENCIALITĀTES DEKLARĀCIJA
      Vārds:
      Paziņoju, ka esmu informēts par pienākumu ievērot konfidencialitāti.
      Man ir pienākums bez atļaujas neatklāt informāciju, kas iegūta Konsultatīvās zinātniskās komitejas (KZK) locekļa statusā un darbā Eiropas Sistēmisko risku kolēģijas labā.
      Es respektēju arī to viedokļu konfidencialitāti, ko apspriešanās laikā sanāksmēs vai rakstiski pauduši pārējie KZK locekļi, novērotāji vai citi dalībnieki.
      [vieta]  [datums]
      Paraksts:


title: 2014/519/ES: Padomes Lēmums ( 2014. gada 30. jūlijs ), ar ko ieceļ Eiropas Ekonomikas un sociālo lietu komitejas locekli no Vācijas

text:
               6.8.2014

               LV

               Eiropas Savienības Oficiālais Vēstnesis

               L 233/28

         PADOMES LĒMUMS
   (2014. gada 30. jūlijs),
   ar ko ieceļ Eiropas Ekonomikas un sociālo lietu komitejas locekli no Vācijas

      (2014/519/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Vācijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Michaela ROSENBERGER kundzes pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Peter SCHMIDT kungs, Geschäftsführer der Gewerkschaft Nahrung-Genuss-Gaststätten, Region Allgäu, tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 30. jūlijā

            Padomes vārdā –

            priekšsēdētājs

         S. GOZI

      (1)  OV L 251, 25.9.2010., 8. lpp.


title: Padomes Lēmums (ES) 2017/674 (2017. gada 3. aprīlis) par nostāju, kas Eiropas Savienības vārdā jāieņem Roterdamas konvencijas pušu konferences astotajā sanāksmē par Roterdamas konvencijas par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, III pielikuma grozījumiem

text:
               8.4.2017

               LV

               Eiropas Savienības Oficiālais Vēstnesis

               L 97/29

         PADOMES LĒMUMS (ES) 2017/674
   (2017. gada 3. aprīlis)
   par nostāju, kas Eiropas Savienības vārdā jāieņem Roterdamas konvencijas pušu konferences astotajā sanāksmē par Roterdamas konvencijas par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, III pielikuma grozījumiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu un 207. panta 3. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Savienība ar Padomes Lēmumu 2006/730/EK (1) apstiprināja Roterdamas konvenciju par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (“Roterdamas konvencija”). Roterdamas konvencija stājās spēkā 2004. gada 24. februārī.

               (2)

               Savienībā Roterdamas konvenciju īsteno ar Eiropas Parlamenta un Padomes Regulu (ES) Nr. 649/2012 (2).

               (3)

               Lai nodrošinātu to, ka importētājas valstis var izmantot Roterdamas konvencijas sniegto aizsardzību, ir nepieciešams atbalstīt Ķīmisko vielu pārskatīšanas komitejas, Roterdamas konvencijas palīgstruktūras, ieteikumu Roterdamas konvencijas III pielikumā iekļaut karbofurānu, karbosulfānu, krizotilazbestu, īsās ķēdes hlorparafīnus, visus tribultiltīna savienojumus, trihlorfonu, fentionu (īpaši mazā apjomā lietojamiem jeb ULV preparātiem, kuros aktīvās vielas saturs ir 640 g/l vai vairāk), kā arī šķidros preparātus (emulģējamos koncentrātus un šķīstošos koncentrātus), kuros parakvāta dihlorīda saturs ir 276 g/l vai vairāk, kas atbilst parakvāta jonu koncentrācijai 200 g/l vai vairāk. Minētās vielas Savienībā jau ir aizliegtas vai to lietojums stingri ierobežots, un tāpēc uz tām attiecas eksporta prasības, kas ir stingrākas par Roterdamas konvencijā noteiktajām.

               (4)

               Sagaidāms, ka Roterdamas konvencijas pušu konference tās astotajā sanāksmē lems par ierosinātajiem Roterdamas konvencijas III pielikuma grozījumiem. Savienībai minētie grozījumi būtu jāatbalsta,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Roterdamas konvencijas pušu konferences astotajā sanāksmē, ir tāda, ka Savienība atbalsta Roterdamas konvencijas par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (3), III pielikuma grozījumu pieņemšanu attiecībā uz to, ka tajā iekļauj karbofurānu, karbosulfānu, krizotilazbestu, īsās ķēdes hlorparafīnus, visus tribultiltīna savienojumus, trihlorfonu, fentionu (īpaši mazā apjomā lietojamiem jeb ULV preparātiem, kuros aktīvās vielas saturs ir 640 g/l vai vairāk), kā arī šķidros preparātus (emulģējamos koncentrātus un šķīstošos koncentrātus), kuros parakvāta dihlorīda saturs ir 276 g/l vai vairāk, kas atbilst parakvāta jonu koncentrācijai 200 g/l vai vairāk.
   2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 3. aprīlī

            Padomes vārdā –

            priekšsēdētājs

         R. GALDES

      (1)  Padomes Lēmums 2006/730/EK (2006. gada 25. septembris), lai Eiropas Kopienas vārdā noslēgtu Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (OV L 299, 28.10.2006., 23. lpp.).

      (2)  Eiropas Parlamenta un Padomes Regula (ES) Nr. 649/2012 (2012. gada 4. jūlijs) par bīstamo ķīmisko vielu eksportu un importu (OV L 201, 27.7.2012., 60. lpp.).

      (3)  OV L 63, 6.3.2003., 29. lpp.


title: Padomes Lēmums (2003. gada 22. decembris) par Kopīgās konsulārās instrukcijas 5. pielikuma un Kopīgās rokasgrāmatas attiecīgā 14.b pielikuma klasifikācijas pakāpes pazemināšanu un Kopīgās konsulārās instrukcijas 9. un 10. pielikuma un Kopīgās rokasgrāmatas attiecīgo 6.b un 6.c pielikuma deklasificēšanu

text:
Svarīgs juridisks paziņojums

|

32004D0016

Oficiālais Vēstnesis L 005 , 09/01/2004 Lpp. 0078 - 0078

		Padomes Lēmums(2003. gada 22. decembris)par Kopīgās konsulārās instrukcijas 5. pielikuma un Kopīgās rokasgrāmatas attiecīgā 14.b pielikuma klasifikācijas pakāpes pazemināšanu un Kopīgās konsulārās instrukcijas 9. un 10. pielikuma un Kopīgās rokasgrāmatas attiecīgo 6.b un 6.c pielikuma deklasificēšanu(2004/16/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 207. pantu,tā kā:(1) Ar 1993. gada 14. decembra Lēmumu (SCH/Com–ex (93) 22 rev) un 1998. gada 23. jūnija Lēmumu (SCH/Com–ex (98) 17) Izpildu komiteja, kas izveidota ar 1985. gada 14. jūnija Šengenas Līguma izpildes konvenciju, klasificēja kā "konfidenciālus" Kopīgās konsulārās instrukcijas 5., 9. un 10. pielikumu un visus pielikumus Kopīgajai rokasgrāmatai [1], kuras jaunu redakciju pieņēma ar minētās Izpildu komitejas 1999. gada 28. aprīļa Lēmumu (SCH/Com–ex (99) 13).(2) Kopīgā konsulārā instrukcija un Kopīgā rokasgrāmata, un Izpildu komitejas Lēmumi par to klasifikāciju ietilpst Šengenas aktos, kā Padome noteikusi Lēmumā 1999/435/EK [2].(3) Kopīgās rokasgrāmatas I daļa un vairāki pielikumi ir deklasificēti ar Padomes Lēmumu 2000/751/EK [3] un Kopīgās rokasgrāmatas II daļa ir deklasificēta ar Padomes Lēmumu 2002/353/EK [4].(4) Jāpazemina Kopīgās konsulārās instrukcijas 5. pielikuma un Kopīgās rokasgrāmatas attiecīgā 14. b pielikuma klasifikācijas pakāpe un jādeklasificē Kopīgās konsulārās instrukcijas 9. un 10. pielikuma un Kopīgās rokasgrāmatas attiecīgie 6.b un 6.c pielikums.(5) Ir lietderīgi atcelt Izpildu komitejas Lēmumus (SCH/Com–ex (93)22 rev) un (SCH/Com–ex (98)17) un turpmāk lemt par Šengenas aktos ietilpstošo dokumentu klasifikāciju saskaņā ar dokumentu klasifikācijas noteikumiem, kas izklāstīti Padomes 2001. gada 19. marta Lēmumā 2001/264/EK par Padomes drošības reglamenta pieņemšanu [5],IR PIEŅĒMUSI ŠO LĒMUMU.1. pantsKopīgās konsulārās instrukcijas 5. pielikuma un Kopīgās rokasgrāmatas attiecīgā 14.b pielikuma klasifikācijas pakāpi pazemina līdz "RESTREINT EU", un Kopīgās konsulārās instrukcijas 9. un 10. pielikumu, kā arī Kopīgās rokasgrāmatas attiecīgos 6.b un 6.c pielikumu deklasificē.2. pantsKopīgās konsulārās instrukcijas 9. un 10. pielikumu un Kopīgās rokasgrāmatas attiecīgos 6.b un 6.c pielikumu publicē Eiropas Savienības Oficiālajā Vēstnesī.3. pantsAtceļ Šengenas Izpildu komitejas 1993. gada 14. decembra Lēmumu (SCH/Com–ex(93)22 rev) un 1998. gada 23. jūnija Lēmumu (SCH/Com–ex(98)17).4. pantsŠis lēmums stājas spēkā dienā, kad to publicē Eiropas Savienības Oficiālajā Vēstnesī.Briselē, 2003. gada 22. decembrīPadomes vārdā —priekšsēdētājsA. Matteoli[1] OV L 313, 16.12.2002., 97. lpp. Kopīgajā rokasgrāmatā grozījumi izdarīti ar Padomes Regulu (EK) Nr. 693/2003 (OV L 99, 17.4.2003., 8. lpp.).[2] OV L 176, 10.7.1999., 1. lpp.[3] OV L 303, 2.12.2000., 29. lpp.[4] OV L 123, 9.5.2002., 49. lpp.[5] OV L 101, 11.4.2001., 1. lpp.--------------------------------------------------


title: Padomes Lēmums 2013/71/KĀDP ( 2013. gada 31. janvāris ) par dažu palestīniešu pagaidu uzņemšanu Eiropas Savienības dalībvalstīs

text:
               1.2.2013

               LV

               Eiropas Savienības Oficiālais Vēstnesis

               L 32/19

         PADOMES LĒMUMS 2013/71/KĀDP
   (2013. gada 31. janvāris)
   par dažu palestīniešu pagaidu uzņemšanu Eiropas Savienības dalībvalstīs
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu un 31. panta 1. punktu,
   tā kā:

               (1)

               Padome 2011. gada 16. decembrī pieņēma Lēmumu 2011/845/KĀDP par dažu palestīniešu pagaidu uzņemšanu Eiropas Savienības dalībvalstīs (1), ar ko paredzēja vēl uz 12 mēnešiem pagarināt derīguma termiņu viņu ieceļošanas un uzturēšanās atļaujām dalībvalstu teritorijā, kā minēts Kopējā nostājā 2002/400/KĀDP (2002. gada 21. maijs) par dažu palestīniešu pagaidu uzņemšanu Eiropas Savienības dalībvalstīs (2).

               (2)

               Pamatojoties uz izvērtējumu par Kopējās nostājas 2002/400/KĀDP piemērošanu, Padome uzskata, ka šo atļauju derīguma termiņš būtu jāpagarina vēl uz 12 mēnešiem,

         IR PIEŅĒMUSI ŠO LĒMUMU.
   1. pants
   Kopējās nostājas 2002/400/KĀDP 2. pantā minētās dalībvalstis vēl par 12 mēnešiem pagarina derīguma termiņu ieceļošanas un uzturēšanās atļaujām, ko šīs dalībvalstis piešķīrušas saskaņā ar minētās kopējās nostājas 3. pantu.
   2. pants
   Sešos mēnešos pēc šā lēmuma pieņemšanas Padome izvērtē Kopējās nostājas 2002/400/KĀDP piemērošanu.
   3. pants
   Šis lēmums stājas spēkā tā pieņemšanas dienā.

      Briselē, 2013. gada 31. janvārī

            Padomes vārdā –

            priekšsēdētāja

         C. ASHTON

      (1)  OV L 335, 17.12.2011., 78.lpp.

      (2)  OV L 138, 28.5.2002., 33. lpp.


title: Padomes Lēmums (ES) 2016/2355 (2016. gada 12. decembris) par nostāju, kas Eiropas Savienības vārdā jāieņem Asociācijas komitejā īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par šķīrējtiesnešu saraksta izveidošanu

text:
               21.12.2016

               LV

               Eiropas Savienības Oficiālais Vēstnesis

               L 348/56

         PADOMES LĒMUMS (ES) 2016/2355
   (2016. gada 12. decembris)
   par nostāju, kas Eiropas Savienības vārdā jāieņem Asociācijas komitejā īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par šķīrējtiesnešu saraksta izveidošanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1) (“nolīgums”), stājās spēkā 2016. gada 1. jūlijā.

               (2)

               Saskaņā ar nolīguma 404. panta 1. punktu Asociācijas komitejai īpašā sastāvā tirdzniecības jautājumu risināšanai, kas paredzēta nolīguma 438. panta 4. punktā, ne vēlāk kā sešus mēnešus pēc nolīguma stāšanās spēkā ir jāizveido saraksts vismaz ar 15 personām, kuras darbosies par šķīrējtiesnešiem strīdu izšķiršanas procesā.

               (3)

               Puses ir apspriedušas saraksta projektu ar personām, kuras darbosies par šķīrējtiesnešiem strīdu izšķiršanas procesā. Saskaņā ar nolīguma 404. panta 1. punktu minētajā saraksta projektā ir paredzēti pieci šķīrējtiesnešu kandidāti, ko ierosinājusi Savienība, pieci šķīrējtiesnešu kandidāti, ko ierosinājusi Moldovas Republika, un pieci trešo valstu valstspiederīgie, kuri var būt par šķīrējtiesas priekšsēdētājiem.

               (4)

               Ir lietderīgi noteikt nostāju, kas Savienības vārdā ir jāieņem Asociācijas komitejā īpašā sastāvā tirdzniecības jautājumu risināšanai attiecībā uz to personu sarakstu, kuras darbosies par šķīrējtiesnešiem strīdu izšķiršanas procesā,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Asociācijas komitejā īpašā sastāvā tirdzniecības jautājumu risināšanai attiecībā uz to personu saraksta izveidošanu, kuras darbosies par šķīrējtiesnešiem strīdu izšķiršanas procesā, pamatojas uz minētās komitejas lēmuma projektu, kas pievienots šim lēmumam.
   Savienības pārstāvji Asociācijas komitejā īpašā sastāvā tirdzniecības jautājumu risināšanai var vienoties par nelieliem tehniskiem labojumiem lēmuma projektā bez Padomes papildu lēmuma.
   2. pants
   Pēc Asociācijas komitejas īpašā sastāvā tirdzniecības jautājumu risināšanai lēmuma pieņemšanas minēto lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 12. decembrī

            Padomes vārdā –

            priekšsēdētāja

         G. MATEČNÁ

      (1)  OV L 260, 30.8.2014., 4. lpp.

      PROJEKTS
      ES UN MOLDOVAS REPUBLIKAS ASOCIĀCIJAS KOMITEJAS ĪPAŠĀ SASTĀVĀ TIRDZNIECĪBAS JAUTĀJUMU RISINĀŠANAI LĒMUMS Nr. …/2016
      (… gada …)
      par šķīrējtiesnešu saraksta izveidošanu, kas minēts 404. panta 1. punktā Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses
      ASOCIĀCIJAS KOMITEJA ĪPAŠĀ SASTĀVĀ TIRDZNIECĪBAS JAUTĀJUMU RISINĀŠANAI,
      ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, un jo īpaši tā 404. panta 1. punktu,
      tā kā:

                  (1)

                  Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1) (“nolīgums”), stājās spēkā 2016. gada 1. jūlijā.

                  (2)

                  Saskaņā ar nolīguma 404. panta 1. punktu Asociācijas komitejai īpašā sastāvā tirdzniecības jautājumu risināšanai, kā noteikts nolīguma 438. panta 4. punktā, ne vēlāk kā sešus mēnešus pēc nolīguma spēkā stāšanās ir jāizveido saraksts ar vismaz 15 personām, kuras darbosies par šķīrējtiesnešiem strīdu izšķiršanas procesā,

            IR PIEŅĒMUSI ŠO LĒMUMU.
      1. pants
      Izpildot 404. panta 1. punktu Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, tiek izveidots saraksts ar personām, kuras darbosies par šķīrējtiesnešiem strīdu izšķiršanas procesā, kā tas izklāstīts šā lēmuma pielikumā.
      2. pants
      Šis lēmums stājas spēkā tā pieņemšanas dienā.

         …, …

               Asociācijas komitejas īpašā sastāvā tirdzniecības jautājumu risināšanai

               priekšsēdētājs

         (1)  ES OV L 260, 30.8.2014., 4. lpp.

         PIELIKUMS
         NOLĪGUMA 404. PANTA 1. PUNKTĀ MINĒTAIS ŠĶĪRĒJTIESNEŠU SARAKSTS
         Moldovas Republikas ierosinātie šķīrējtiesneši

                     1.

                     Mihail BURUIANĂ

                     2.

                     Procop BURUIANA

                     3.

                     Octavian CAZAC

                     4.

                     Lilia GRIBINCEA

                     5.

                     Viorel RUSU

               Eiropas Savienības ierosinātie šķīrējtiesneši

                     1.

                     Jacques BOURGEOIS

                     2.

                     Claus–Dieter EHLERMANN

                     3.

                     Pieter Jan KUIJPER

                     4.

                     Giorgio SACERDOTI

                     5.

                     Ramon TORRENT

               Priekšsēdētāji

                     1.

                        Leora BLUMBERG (Dienvidāfrika)

                     2.

                        William DAVEY (Amerikas Savienotās Valstis)

                     3.

                        Merit JANOW (Amerikas Savienotās Valstis)

                     4.

                        Helge SELAND (Norvēģija)

                     5.

                        David UNTERHALTER (Dienvidāfrika)


title: 2006/426/EK: Padomes Lēmums ( 2006. gada 27. aprīlis ), lai parakstītu un provizoriski piemērotu Nolīgumu starp Eiropas Kopienu un Bosniju un Hercegovinu par dažiem gaisa pārvadājumu pakalpojumu aspektiem

text:
               22.6.2006

               LV

               Eiropas Savienības Oficiālais Vēstnesis

               L 169/47

         PADOMES LĒMUMS
   (2006. gada 27. aprīlis),
   lai parakstītu un provizoriski piemērotu Nolīgumu starp Eiropas Kopienu un Bosniju un Hercegovinu par dažiem gaisa pārvadājumu pakalpojumu aspektiem
   (2006/426/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Bosniju un Hercegovinu par dažiem gaisa pārvadājumu pakalpojumu aspektiem (turpmāk – “Nolīgums”) saskaņā ar mehānismiem un norādījumiem, kas ietverti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā iespējamo noslēgšanu vēlāk, Nolīgums būtu jāparaksta un provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Bosniju un Hercegovinu par dažiem gaisa pārvadājumu pakalpojumu aspektiem, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt Nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai Nolīgumu piemēro provizoriski, sākot no pirmā mēneša pirmās dienas pēc dienas, kad Puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt Nolīguma 8. panta 1. punktā paredzēto paziņojumu.

      Briselē, 2006. gada 27. aprīlī

            Padomes vārdā —

            priekšsēdētāja

         L. PROKOP

    ---documentbreak---

               22.6.2006

               LV

               Eiropas Savienības Oficiālais Vēstnesis

               L 169/48

         NOLĪGUMS
   starp Eiropas Kopienu un Bosniju un Hercegovinu par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   BOSNIJA UN HERCEGOVINA,
   no otras puses,
   (turpmāk “Puses”),
   IEVĒROJOT, ka starp vairākām Eiropas Kopienas dalībvalstīm un Bosniju un Hercegovinu ir noslēgti divpusēji nolīgumi par gaisa pārvadājumu pakalpojumiem, kuros ietvertie noteikumi ir pretrunā Eiropas Kopienas tiesību aktiem,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp Eiropas Kopienas dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kas ir licencēti saskaņā ar Eiropas Kopienas tiesību aktiem,
   ATZĪSTOT, ka tie noteikumi divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Bosniju un Hercegovinu, kuri ir pretrunā Eiropas Kopienas tiesību aktiem, ir jāsaskaņo ar šiem Kopienas tiesību aktiem, tādējādi izveidojot stabilu juridisko pamatu gaisa pārvadājumu pakalpojumiem starp Eiropas Kopienu un Bosniju un Hercegovinu un saglabājot šo gaisa pārvadājumu pakalpojumu nepārtrauktību,
   IEVĒROJOT, ka Eiropas Kopienas mērķis šajās sarunās nav palielināt kopējo gaisa pārvadājumu pakalpojumu apjomu starp Eiropas Kopienu un Bosniju un Hercegovinu, ietekmēt līdzsvaru starp Kopienas gaisa pārvadātājiem un Bosnijas un Hercegovinas gaisa pārvadātājiem vai apspriest grozījumus esošajos divpusējos gaisa pārvadājumu pakalpojumu nolīgumos par satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārēji noteikumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Šā nolīguma I pielikumā uzskaitītajos nolīgumos atsauces uz tās dalībvalsts valstspiederīgajiem, kas ir attiecīgā nolīguma Puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Šā nolīguma I pielikumā uzskaitītajos nolīgumos esošās atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   2. pants
   Norādīšana, ko veic dalībvalsts
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāju norādīšanu, ko veic attiecīgā dalībvalsts, pilnvarām un atļaujām, ko tiem piešķir Bosnija un Hercegovina, un gaisa pārvadātāju atļauju un pilnvaru atteikumu, atsaukšanu, apturēšanu vai ierobežošanu.
   2.   Saņemot dalībvalsts norādi, Bosnija un Hercegovina ar mazāko iespējamo procedūras kavēšanos piešķir atbilstīgas pilnvaras un atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu veic uzņēmējdarbību norādītājas dalībvalsts teritorijā, un tam ir derīga darbības licence saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

               iii)

               gaisa pārvadātājs – tieši vai sakarā ar lielākās daļas īpašumtiesībām – pieder un turpina piederēt dalībvalstīm un/vai dalībvalstu valstspiederīgajiem, un/vai citām valstīm, kas uzskaitītas III pielikumā, un/vai šo citu valstu valstspiederīgajiem, un šīs valstis un/vai šie valstspiederīgie to pastāvīgi faktiski kontrolē.

         3.   Bosnija un Hercegovina var atteikt, atsaukt, apturēt vai ierobežot dalībvalsts norādīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā, vai arī tam nav derīgas darbības licences saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski neīsteno vai nenodrošina reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

               iii)

               gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, un/vai citām valstīm, kas uzskaitītas III pielikumā, un/vai šo citu valstu valstspiederīgajiem, vai minētie to faktiski nekontrolē.

         Īstenojot savas tiesības saskaņā ar šo punktu, Bosnija un Hercegovina Kopienas gaisa pārvadātājus nediskriminē valstspiederības dēļ.
   3. pants
   Tiesības attiecībā uz reglamentējošu kontroli
   1.   Šā panta 2. punkts papildina II pielikuma c) punktā uzskaitītos pantus.
   2.   Ja dalībvalsts ir norādījusi gaisa pārvadātāju, kura reglamentējošo kontroli īsteno un nodrošina kāda cita dalībvalsts, Bosnijas un Hercegovinas tiesības saskaņā ar drošības noteikumiem nolīgumā, kas noslēgts starp dalībvalsti, kura norādījusi gaisa pārvadātāju, un Bosniju un Hercegovinu, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī cita dalībvalsts, gan attiecībā uz šā gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkts papildina atbilstīgos noteikumus pantos, kas uzskaitīti II pielikuma d) punktā.
   2.   Neskarot citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas, maksu vai citus maksājumus par degvielu, ko tās teritorijā piegādā izmantošanai tādu Bosnijas un Hercegovinas norādītu gaisa pārvadātāju lidaparātos, kuri veic lidojumus maršrutā no kādas vietas šīs dalībvalsts teritorijā uz citu vietu šīs dalībvalsts vai citas dalībvalsts teritorijā.
   5. pants
   Tarifi pārvadājumiem Eiropas Kopienā
   1.   Šā panta 2. punkts papildina II pielikuma e) punktā uzskaitītos pantus.
   2.   Uz tarifiem, ko saskaņā ar I pielikumā uzskaitītajiem nolīgumiem, kuros ir kāds no II pielikuma e) punktā uzskaitītajiem noteikumiem, Bosnijas un Hercegovinas norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   6. pants
   Nolīguma pielikumi
   Šā nolīguma pielikumi ir tā sastāvdaļa.
   7. pants
   Pārskatīšana vai grozījumi
   Puses, savstarpēji vienojoties, jebkurā laikā var pārskatīt vai grozīt šo nolīgumu.
   8. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses ir viena otrai rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai nolīgums stātos spēkā.
   2.   Neskarot 1. punktu, Puses vienojas provizoriski piemērot šo nolīgumu no tā pirmā mēneša pirmās dienas, kurš ir pēc datuma, kad Puses ir viena otrai paziņojušas par šim nolūkam vajadzīgo procedūru pabeigšanu.
   3.   Nolīgumi un citi pasākumi starp dalībvalstīm un Bosniju un Hercegovinu, kas šā nolīguma parakstīšanas dienā vēl nav stājušies spēkā un ko vēl nepiemēro provizoriski, ir uzskaitīti I pielikuma b) punktā. Šo nolīgumu piemēro visiem šādiem nolīgumiem un pasākumiem, tiem stājoties spēkā vai tos piemērojot provizoriski.
   9. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Zalcburgā, divos oriģināleksemplāros, divi tūkstoši sestā gada piektajā maijā, angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un bosniešu valodā.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску заједниџу
         Za Europsku zajednicu

         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien-Herzegowina
         Bosnia ja Hertsegoviina nimel
         Για τη Βοσνία-Ερζεγοβίνη
         For Bosnia and Herzegovina
         Pour la Bosnie-Herzégovine
         Per la Bosnia-Erzegovina
         Bosnijas un Hercegovinas vārdā
         Bosnijos ir Hercegovinos vardu
         Bosznia és Hercegovina részéről
         Għall-Bosnia u Herzegovina
         Voor Bosnië-Herzegovina
         W imieniu Bośni i Hercegowiny
         Pela Bósnia e Herzegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   I PIELIKUMS
   Šā nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Bosniju un Hercegovinu un Eiropas Kopienas dalībvalstīm, kuri šā nolīguma parakstīšanas dienā ir noslēgti, parakstīti un/vai tiek piemēroti provizoriski:

                           —

                           Gaisa pārvadājumu nolīgums starp Austrijas Federālo valdību un Bosnijas un Hercegovinas valdību, parakstīts Sarajevā, 1998. gada 21. augustā (turpmāk “Bosnijas un Hercegovinas un Austrijas nolīgums”).
                           Jaunākie grozījumi izdarīti ar Saprašanās memorandu, kas parakstīts Vīnē, 1996. gada 23. janvārī,

                           —

                           Gaisa pārvadājumu nolīgums starp Čehoslovākijas Republiku un Dienvidslāvijas Federatīvo Tautas Republiku, parakstīts Belgradā, 1956. gada 28. februārī (turpmāk “Bosnijas un Hercegovinas un Čehijas Republikas nolīgums”),

                           —

                           Gaisa pārvadājumu nolīgums starp Vācijas Federatīvās Republikas valdību un Bosnijas un Hercegovinas Republikas valdību, parakstīts Bonnā, 1995. gada 10. maijā (turpmāk “Bosnijas un Hercegovinas un Vācijas nolīgums”),

                           —

                           Gaisa pārvadājumu nolīgums starp Grieķijas Republikas valdību un Bosnijas un Hercegovinas Ministru padomi, parakstīts Atēnās, 2004. gada 2. decembrī (turpmāk “Bosnijas un Hercegovinas un Grieķijas nolīgums”),

                           —

                           Gaisa pārvadājumu pakalpojumu nolīgums starp Ungārijas Republikas valdību un Bosnijas un Hercegovinas Ministru padomi, parakstīts Budapeštā, 2004. gada 27. aprīlī (turpmāk “Bosnijas un Hercegovinas un Ungārijas nolīgums”),

                           —

                           Gaisa pārvadājumu nolīgums starp Maltas valdību un Dienvidslāvijas Sociālistiskās Federatīvās Republikas valdību, parakstīts Romā, 1975. gada 5. februārī (turpmāk “Bosnijas un Hercegovinas un Maltas nolīgums”),

                           —

                           Nolīgums starp Nīderlandes Karalisti un Dienvidslāvijas Federatīvo Tautas Republiku par regulāriem gaisa pārvadājumu pakalpojumiem, parakstīts Belgradā, 1957. gada 13. martā (turpmāk “Bosnijas un Hercegovinas un Nīderlandes nolīgums”),

                           —

                           Gaisa pārvadājumu pakalpojumu nolīgums starp Polijas Tautas Republiku un Dienvidslāvijas Federatīvo Tautas Republiku, parakstīts Varšavā, 1955. gada 14. novembrī (turpmāk “Bosnijas un Hercegovinas un Polijas nolīgums”),

                           —

                           Nolīgums starp Slovēnijas Republiku un Bosnijas un Hercegovinas Republiku par regulāriem gaisa pārvadājumu pakalpojumiem, parakstīts Sarajevā, 1996. gada 19. janvārī (turpmāk “Bosnijas un Hercegovinas un Slovēnijas nolīgums”).

               b)

               Gaisa pārvadājumu pakalpojumu nolīgumi un citi pasākumi, kas parafēti vai parakstīti starp Bosnijas un Hercegovinas valdību un Eiropas Kopienas dalībvalstīm un kas šā nolīguma parakstīšanas dienā vēl nav stājušies spēkā un netiek piemēroti provizoriski:

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Bosnijas un Hercegovinas Ministru padomi par gaisa pārvadājumu pakalpojumiem, parafēts Londonā, 2003. gada 14. martā (turpmāk “Bosnijas un Hercegovinas un Apvienotās Karalistes nolīgums”).
                           Tas jālasa kopā ar Saprašanās memorandu, kas parakstīts Londonā, 2003. gada 14. martā un Sarajevā, 2003. gada 21. martā.

         II PIELIKUMS
   I pielikumā uzskaitīto nolīgumu to pantu saraksts, kas minēti šā nolīguma 2. un 5. pantā

               a)

               Dalībvalsts norāde:

                           —

                           Bosnijas un Hercegovinas un Austrijas nolīguma 3. panta 5. punkts,

                           —

                           Bosnijas un Hercegovinas un Čehijas Republikas nolīguma 2. pants,

                           —

                           Bosnijas un Hercegovinas un Vācijas nolīguma 3. panta 4. punkts,

                           —

                           Bosnijas un Hercegovinas un Grieķijas nolīguma 3. panta 2. punkts,

                           —

                           Bosnijas un Hercegovinas un Ungārijas nolīguma 4. panta 4. punkta a) apakšpunkts,

                           —

                           Bosnijas un Hercegovinas un Maltas nolīguma 3. pants,

                           —

                           Bosnijas un Hercegovinas un Polijas nolīguma 2. pants,

                           —

                           Bosnijas un Hercegovinas un Slovēnijas nolīguma 3. panta 4. punkts,

                           —

                           Bosnijas un Hercegovinas un Apvienotās Karalistes nolīguma 4. pants,

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Bosnijas un Hercegovinas un Austrijas nolīguma 4. panta 1. punkta a) apakšpunkts,

                           —

                           Bosnijas un Hercegovinas un Vācijas nolīguma 4. pants,

                           —

                           Bosnijas un Hercegovinas un Grieķijas nolīguma 4. panta 1. punkta a) apakšpunkts,

                           —

                           Bosnijas un Hercegovinas un Ungārijas nolīguma 5. panta 1. punkta a) apakšpunkta i) punkts,

                           —

                           Bosnijas un Hercegovinas un Maltas nolīguma 4. pants,

                           —

                           Bosnijas un Hercegovinas un Nīderlandes nolīguma 3. panta 1. punkts,

                           —

                           Bosnijas un Hercegovinas un Slovēnijas nolīguma 4. panta 1. punkta a) apakšpunkts,

                           —

                           Bosnijas un Hercegovinas un Apvienotās Karalistes nolīguma 5. pants,

               c)

               Reglamentējoša kontrole:

                           —

                           Bosnijas un Hercegovinas un Grieķijas nolīguma 7. pants,

                           —

                           Bosnijas un Hercegovinas un Ungārijas nolīguma 16. pants,

                           —

                           Bosnijas un Hercegovinas un Apvienotās Karalistes nolīguma 14. pants,

               d)

               Nodokļu uzlikšana aviācijas degvielai:

                           —

                           Bosnijas un Hercegovinas un Austrijas nolīguma 7. pants,

                           —

                           Bosnijas un Hercegovinas un Čehijas Republikas nolīguma 6. pants,

                           —

                           Bosnijas un Hercegovinas un Vācijas nolīguma 6. pants,

                           —

                           Bosnijas un Hercegovinas un Grieķijas nolīguma 10. pants,

                           —

                           Bosnijas un Hercegovinas un Ungārijas nolīguma 8. pants,

                           —

                           Bosnijas un Hercegovinas un Maltas nolīguma 5. pants,

                           —

                           Bosnijas un Hercegovinas un Nīderlandes nolīguma 9. pants,

                           —

                           Bosnijas un Hercegovinas un Polijas nolīguma 6. pants,

                           —

                           Bosnijas un Hercegovinas un Slovēnijas nolīguma 6. pants,

                           —

                           Bosnijas un Hercegovinas un Apvienotās Karalistes nolīguma 8. pants,

               e)

               Tarifi pārvadājumiem Eiropas Kopienā:

                           —

                           Bosnijas un Hercegovinas un Austrijas nolīguma 11. pants,

                           —

                           Bosnijas un Hercegovinas un Čehijas Republikas nolīguma 7. pants,

                           —

                           Bosnijas un Hercegovinas un Vācijas nolīguma 10. pants,

                           —

                           Bosnijas un Hercegovinas un Grieķijas nolīguma 13. pants,

                           —

                           Bosnijas un Hercegovinas un Ungārijas nolīguma 11. pants,

                           —

                           Bosnijas un Hercegovinas un Maltas nolīguma 9. pants,

                           —

                           Bosnijas un Hercegovinas un Nīderlandes nolīguma 7. pants,

                           —

                           Bosnijas un Hercegovinas un Polijas nolīguma 7. pants,

                           —

                           Bosnijas un Hercegovinas un Slovēnijas nolīguma 13. pants,

                           —

                           Bosnijas un Hercegovinas un Apvienotās Karalistes nolīguma 7. pants.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa pārvadājumiem).


title: Padomes Lēmums 2012/332/KĀDP ( 2012. gada 25. jūnijs ), ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)

text:
               26.6.2012

               LV

               Eiropas Savienības Oficiālais Vēstnesis

               L 165/71

         PADOMES LĒMUMS 2012/332/KĀDP
   (2012. gada 25. jūnijs),
   ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2005. gada 25. novembrī pieņēma Vienoto rīcību 2005/889/KĀDP (1).

               (2)

               Padome 2011. gada 19. decembrī pieņēma Lēmumu 2011/857/KĀDP (2), ar ko groza Vienoto rīcību 2005/889/KĀDP, to pagarinot līdz 2012. gada 30. jūnijam.

               (3)

               Politikas un drošības komiteja 2012. gada 4. maijā ieteica ES RPM Rafa pagarināt par 12 mēnešiem.

               (4)

               ES RPM Rafa uz pašreizējo pilnvaru pamata būtu vēlreiz jāpagarina uz laikposmu no 2012. gada 1. jūlija līdz 2013. gada 30. jūnijam.

               (5)

               Ir arī jānosaka finanšu atsauces summa, kas paredzēta, lai segtu ar ES RPM Rafa saistītos izdevumus laikposmā no 2012. gada 1. jūlija līdz 2013. gada 30. jūnijam.

               (6)

               ES RPM Rafa tiks īstenota situācijā, kas var pasliktināties un varētu kavēt Līguma par Eiropas Savienību 21. pantā noteikto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Vienoto rīcību 2005/889/KĀDP groza šādi:

               1)

               vienotās rīcības 13. panta 1. punktam pievieno šādu daļu:
               “Finanšu atsauces summa ar ES RPM Rafa saistīto izdevumu segšanai laikposmā no 2012. gada 1. jūlija līdz 2013. gada 30. jūnijam ir EUR 980 000.”;

               2)

               vienotās rīcības 16. panta otro daļu aizstāj ar šādu:
               “Tās darbība beidzas 2013. gada 30. jūnijā.”

         2. pants
   Šis lēmums stājas spēkā tā pieņemšanas dienā.
   To piemēro no 2012. gada 1. jūlija.

      Luksemburgā, 2012. gada 25. jūnijā

            Padomes vārdā –

            priekšsēdētāja

         C. ASHTON

      (1)  OV L 327, 14.12.2005., 28. lpp.

      (2)  OV L 338, 21.12.2011., 52. lpp.


title: Padomes Lēmums 2012/486/KĀDP ( 2012. gada 23. jūlijs ) par to, lai parakstītu un noslēgtu Nolīgumu starp Organizāciju kopīgai sadarbībai bruņojuma jomā un Eiropas Savienību par klasificētas informācijas aizsardzību

text:
               24.8.2012

               LV

               Eiropas Savienības Oficiālais Vēstnesis

               L 229/1

         PADOMES LĒMUMS 2012/486/KĀDP
   (2012. gada 23. jūlijs)
   par to, lai parakstītu un noslēgtu Nolīgumu starp Organizāciju kopīgai sadarbībai bruņojuma jomā un Eiropas Savienību par klasificētas informācijas aizsardzību
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2009. gada 15. jūnija sanāksmē nolēma pilnvarot prezidentvalsti saskaņā ar bijušo Līguma par Eiropas Savienību 24. pantu sākt sarunas, lai noslēgtu nolīgumu par informācijas drošību starp Organizāciju kopīgai sadarbībai bruņojuma jomā un Eiropas Savienību.

               (2)

               Pēc tam, kad prezidentvalsts saņēma pilnvaras sākt sarunas, tā risināja sarunas par Nolīgumu starp Organizāciju kopīgai sadarbībai bruņojuma jomā un Eiropas Savienību par klasificētas informācijas aizsardzību.

               (3)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Organizāciju kopīgai sadarbībai bruņojuma jomā un Eiropas Savienību par klasificētas informācijas aizsardzību.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt minēto nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 23. jūlijā

            Padomes vārdā –

            priekšsēdētāja

         C. ASHTON

    ---documentbreak---

               24.8.2012

               LV

               Eiropas Savienības Oficiālais Vēstnesis

               L 229/1

         TULKOJUMS
   NOLĪGUMS
   starp Organizāciju kopīgai sadarbībai bruņojuma jomā un Eiropas Savienību par klasificētas informācijas aizsardzību
   Organizācija kopīgai sadarbībai bruņojuma jomā, turpmāk “OCCAR”,
   un
   Eiropas Savienība, turpmāk “ES”,
   turpmāk “Puses”,
   TĀ KĀ Puses ir vienisprātis, ka ar drošību saistītos jautājumos, kas rada kopīgu ieinteresētību, būtu jāizvērš savstarpējas konsultācijas un sadarbība;
   ATZĪSTOT, ka pilnvērtīgas un efektīvas konsultācijas un sadarbība var prasīt, lai Puses piekļūtu klasificētai OCCAR un ES informācijai, kā arī savā starpā apmainītos ar klasificētu informāciju;
   APZINOTIES, ka piekļuve klasificētai informācijai un apmaiņa ar to prasa pietiekamus drošības pasākumus;
   TĀ KĀ Padome 2009. gada 18. maijā ir atbalstījusi Eiropas Aizsardzības aģentūras valdes ieteikumu turpināt darbu ar ES un OCCAR drošības nolīguma izstrādi, lai tas būtu gatavs tad, kad ir iecerēts apstiprināt administratīvu nolīgumu starp EAA un OCCAR;
   IEVĒROJOT, ka OCCAR valde ir pilnvarojusi OCCAR Izpildu administrāciju (EA) noslēgt drošības nolīgumu;
   IEVĒROJOT, ka 2009. gada 15. jūnijā Padome ir pilnvarojusi prezidentvalsti sākt sarunas ar OCCAR par informācijas drošības nolīguma noslēgšanu,
   IR VIENOJUŠĀS PAR TURPMĀKO.
   1. pants
   Nolīgums starp OCCAR un ES par klasificētas informācijas aizsardzību (turpmāk “nolīgums”) attiecas uz jebkāda veida klasificētu informāciju, ko Puses viena otrai nodod vai ar ko tās apmainās.
   2. pants
   Šajā nolīgumā “klasificēta informācija” ir visa informācija (proti, zināšanas, ko jebkādā veidā var nodot citiem), dokumenti vai materiāli, ko kāda Pusēm ir atzinusi par tādu, kas ir jāaizsargā pret neatļautu izpaušanu, kas varētu izraisīt dažādu pakāpju zaudējumus, kaitēt vai apdraudēt OCCAR, ES vai vienas vai vairāku to attiecīgo dalībvalstu intereses, un tādēļ tai ir piešķirta drošības klasifikācija.
   3. pants
   ES iestādes un vienības, uz ko attiecas šis nolīgums, ir: Eiropadome, Eiropas Savienības Padome (turpmāk “Padome”), Padomes Ģenerālsekretariāts, Savienības Augstais pārstāvis ārlietās un drošības politikas jautājumos, Eiropas Komisija un Eiropas Ārējās darbības dienests (turpmāk “EĀDD”). Šajā nolīgumā minētās iestādes un struktūras dēvē par “ES”.
   4. pants
   1.   Klasificētu informāciju viena Puse (informācijas devēja Puse) var izpaust vai nodot otrai Pusei (informācijas saņēmējai Pusei) saskaņā ar principu, kas paredz informācijas devējas Puses kontroli pār informāciju.
   2.   Īstenojot 1. punktu, vispārēji nav atļauts darīt atklātībā pieejamu nekādu informāciju, ja vien Puses nevienojas par procedūrām sakarā ar konkrētu kategoriju informāciju, kas operatīvām vajadzībām ir būtiska.
   5. pants
   Katra Puse un tās struktūras, kā definēts nolīguma 3. pantā, garantē, ka tajās darbojas drošības sistēmas un drošības pasākumi, kas atbilst tādiem drošības pamatprincipiem un minimālajiem standartiem, kas ir noteikti attiecīgos tās drošības normatīvajos aktos un atspoguļojas mehānismos, kuri ir jāizstrādā, ievērojot 12. pantu, lai nodrošinātu, ka klasificētai informācijai, ko nodod vai ar ko apmainās saskaņā ar šo nolīgumu, piemēro līdzīga līmeņa aizsardzību.
   6. pants
   1.   Klasificētu informāciju marķē šādi:

               a)

                  OCCAR vajadzībām klasificētu informāciju marķē ar OCCAR SECRET, OCCAR CONFIDENTIAL vai OCCAR RESTRICTED;

               b)

               ES vajadzībām klasificētu informāciju marķē ar SECRET UE/EU SECRET, CONFIDENTIEL UE/EU CONFIDENTIAL vai RESTREINT UE/EU RESTRICTED.

         2.   Attiecīgā drošības klasifikācija ir šāda:

                  OCCAR iekšējā informācija

               Eiropas Savienības iekšējā informācija

                  OCCAR SECRET

                  SECRET UE/EU SECRET

                  OCCAR CONFIDENTIAL

                  CONFIDENTIEL UE/EU CONFIDENTIAL

                  OCCAR RESTRICTED

                  RESTREINT UE/EU RESTRICTED

         7. pants
   1.   Katra Puse:

               a)

               aizsargā un glabā tādu klasificētu informāciju, ko tai saskaņā ar šo nolīgumu ir nodevusi otra Puse vai kuras apmaiņa ir notikusi ar otru Pusi, pret neatļautu izpaušanu, zaudēšanu vai bojāšanu;

               b)

               nodrošina, ka klasificētā informācija, ko Puses saskaņā ar šo nolīgumu viena otrai nodod vai ar ko tās apmainās, patur to pašu drošības klasifikāciju, ko piešķīrusi informācijas devēja Puse. Informācijas saņēmēja Puse aizsargā un glabā klasificētu informāciju ne mazāk stingri, kā noteikts tās drošības noteikumos, kas attiecas uz informāciju vai materiāliem, kuriem, kā norādīts 6. pantā, ir līdzīga drošības klasifikācija;

               c)

               nodrošina, ka no otras Puses saņemtai klasificētai informācijai bez attiecīgās Puses iepriekšējas rakstiskas piekrišanas nepazemina slepenības pakāpi vai neatņem klasifikācijas pakāpi;

               d)

               klasificētu informāciju izmanto tikai autora paredzētos nolūkos vai tādos nolūkos, kuriem informācija ir nodota vai kuru dēļ ir notikusi tās apmaiņa;

               e)

               klasificētai informācijai neļauj piekļūt nevienai personai, ja vien tām informācija nav jāzina oficiālo pienākumu veikšanai un ja saskaņā ar informācijas saņēmējas Puses normatīvajiem aktiem drošības jomā attiecīgām personām nav dota piekļuve informācijai ar klasifikācijas pakāpi CONFIDENTIEL UE/EU CONFIDENTIAL vai OCCAR CONFIDENTIAL, vai SECRET UE/EU SECRET, vai OCCAR SECRET; un

               f)

               nodrošina, ka visas personas, kam ir piekļuve klasificētai informācijai, ir informētas par pienākumiem aizsargāt informāciju saskaņā ar spēkā esošiem normatīvajiem aktiem drošības jomā.

         2.   Bez iepriekšējas rakstiskas OCCAR piekrišanas ES neatklāj trešām personām vai kādai ES iestādei vai struktūrai, kas nav minēta 3. pantā, klasificētu informāciju, ko OCCAR nodevusi saskaņā ar šo nolīgumu.
   Bez iepriekšējas rakstiskas ES piekrišanas OCCAR neatklāj trešām personām klasificētu informāciju, ko ES nodevusi saskaņā ar šo nolīgumu. Šādu piekrišanu dod Padome, par to pieņemot vienprātīgu lēmumu.
   8. pants
   1.   Puses nodrošina, ka visas personas, kam, amata pienākumus pildot, ir vajadzīga piekļuve klasificētai informācijai, kas ir nodota vai saņemta apmaiņā saskaņā ar šo nolīgumu, vai kam pienākumi vai funkcijas var dot tādu piekļuvi, ir izturējušas attiecīgu drošības pārbaudi, pirms viņām dod piekļuvi informācijai, kas ir klasificēta kā CONFIDENTIEL UE/EU CONFIDENTIAL vai OCCAR CONFIDENTIAL, vai SECRET UE/EU SECRET, vai OCCAR SECRET.
   2.   Drošības pielaides procedūras izstrādā tā, lai noteiktu, vai kādai personai, ņemot vērā tās lojalitāti, uzticamību un noturību, var būt piekļuve klasificētai informācijai.
   9. pants
   Puses savstarpēji palīdz garantēt tādas klasificētas informācijas drošību, ko saskaņā ar šo nolīgumu tās nodod vai ar ko tās apmainās. Iestādes, kas minētas 12. pantā, rīko savstarpējas apspriedes par drošības jautājumiem un izvērtējuma vizītes uz attiecīgām iestādēm, lai izvērtētu klasificētās informācijas aizsardzībai paredzēto drošības pasākumu efektivitāti.
   10. pants
   1.   Šajā nolīgumā:

               a)

               visu ES korespondenci sūta ar Padomes Kancelejas vadītāja starpniecību, un, ievērojot 2. punktu, viņš to pārsūta dalībvalstīm un 3. pantā minētajām struktūrām;

               b)

               visu OCCAR korespondenci sūta OCCAR un EA Kancelejas vadītājam, un saskaņā ar šā panta 2. punktu viņš vajadzības gadījumā to pārsūta attiecīgām klasificētām OCCAR un EA kancelejām.

         2.   Izņēmuma kārtā vienas Puses sūtīto korespondenci, kas ir pieejama tikai konkrētām kompetentām minētās Puses amatpersonām, struktūrām vai dienestiem, operatīvu iemeslu dēļ var adresēt vai tā var būt tikai pieejama konkrētām kompetentām otrās Puses amatpersonām, struktūrām vai dienestiem, – ko informācijas devēja Puse ir īpaši izraudzījusi par informācijas saņēmējiem, ņemot vērā viņu kompetenci un ievērojot principu, kas paredz informēt tikai tādas personas, kam šāda informācija nepieciešama.
   Eiropas Savienības korespondenci attiecīgi pārsūta ar Padomes Kancelejas vadītāja, Eiropas Komisijas Kancelejas vadītāja vai EĀDD Kancelejas vadītāja starpniecību.

      OCCAR korespondenci sūta ar OCCAR un EA Kancelejas vadītāja starpniecību.
   3.   Visu klasificēto informāciju sūta pa kanāliem, par ko vienojas Pušu drošības iestādes.
   4.   Elektroniski sūtītu klasificētu informāciju šifrē saskaņā ar informācijas devējas Puses normatīvajos aktos drošības jomā ietvertām prasībām. Klasificētu informāciju pārsūtot, glabājot un apstrādājot Pušu iekšējās struktūrās, ievēro informācijas devējas Puses prasības.
   11. pants
   To, kā šo nolīgumu īsteno OCCAR, pārrauga OCCAR un EA ģenerāldirektors. To, kā šo nolīgumu īsteno ES, pārrauga Savienības Augstais pārstāvis ārlietās un drošības politikas jautājumos, Eiropas Komisijas loceklis, kas atbild par drošības jautājumiem, un Padomes ģenerālsekretārs.
   12. pants
   1.   Nolīguma īstenošanai četras saskaņā ar 2., 3., 4. un 5. punktu norādītās iestādes izstrādā savstarpējus drošības mehānismus, nosakot standartus klasificētas informācijas pārsūtīšanai, savstarpējai aizsardzībai un vizītēm, saskaņā ar šo nolīgumu.
   2.   OCCAR un EA Drošības birojs OCCAR un EA direktora vadībā un viņa uzdevumā, viņam darbojoties OCCAR vārdā un pakļautībā, izstrādā drošības mehānismus tādas klasificētas informācijas aizsardzībai un drošībai, ko saskaņā ar šo nolīgumu, ievērojot OCCAR drošības noteikumus, nodod OCCAR rīcībā.
   3.   Padomes Ģenerālsekretariāta Drošības birojs Padomes ģenerālsekretāra vadībā un viņa uzdevumā, viņam darbojoties Padomes vārdā un pakļautībā, izstrādā drošības mehānismus tādas klasificētas informācijas aizsardzībai un drošībai, ko saskaņā ar šo nolīgumu, ievērojot Padomes drošības noteikumus, nodod ES rīcībā.
   4.   Eiropas Komisijas Drošības direktorāts, darbojoties par drošības jautājumiem atbildīgā Komisijas locekļa pakļautībā, izstrādā drošības mehānismus tādas klasificētas informācijas aizsardzībai, ko, ievērojot Komisijas drošības noteikumus, saskaņā ar šo nolīgumu nodod Eiropas Komisijai un tās telpās.
   5.   Eiropas Ārējās darbības dienesta Drošības direktorāts, darbojoties Savienības Augstā pārstāvja ārlietās un drošības politikas jautājumos pakļautībā, izstrādā drošības mehānismus tādas klasificētas informācijas drošībai, ko, ievērojot EĀDD drošības noteikumus, saskaņā ar šo nolīgumu nodod EĀDD un tās telpās.
   6.   ES drošības mehānismus, kas minēti 1. punktā, apstiprina Padomes Drošības komiteja.
   7.   OCCAR drošības mehānismus, kas minēti 1. punktā, apstiprina OCCAR Drošības komiteja.
   13. pants
   Ja notiek drošības pārkāpums, kā dēļ zūd vai ir bojāta no informācijas devējas Puses saņemta klasificēta informācija, vai, ja rodas aizdomas, ka klasificēta informācija ir izpausta nepilnvarotām personām, informācijas saņēmēja Puse tūlīt informē informācijas devēju Pusi.
   Informācijas saņēmēja Puse tūlīt veic izmeklēšanu (vajadzības gadījumā ar informācijas devējas Puses palīdzību) saskaņā ar saviem drošības normatīvajiem aktiem klasificētas informācijas aizsardzībai. Informācijas saņēmēja Puse cik drīz vien iespējams informē informācijas devēju Pusi par notikuma apstākļiem, pieņemtajiem pasākumiem un izmeklēšanas iznākumu, un par korektīviem pasākumiem, ko tā veikusi, lai nepieļautu atkārtošanos. Iestādes, kas minētas 12. pantā, var izstrādāt vajadzīgās procedūras.
   14. pants
   Katra Puse sedz izdevumus, kas tai ir radušies, īstenojot šo nolīgumu.
   15. pants
   Pirms Puses saskaņā ar šo nolīgumu viena otrai nodod klasificētu informāciju vai apmainās ar to, 12. pantā minētās atbildīgās drošības iestādes vienojas, ka informācijas saņēmēja Puse spēj aizsargāt un glabāt informāciju saskaņā ar mehānismiem, kas ir jāizstrādā saskaņā ar šo pantu.
   16. pants
   Šis nolīgums neliedz Pusēm slēgt citus nolīgumus par klasificētas informācijas nodošanu vai apmaiņu ar noteikumu, ka tie nav pretrunā šā nolīguma noteikumiem.
   17. pants
   Visas OCCAR un Eiropas Savienības domstarpības, kas rodas, interpretējot vai piemērojot šo nolīgumu, risina sarunās starp Pusēm. Tikmēr, kamēr domstarpības nav atrisinātas, Puses turpina pildīt visus saskaņā ar šo nolīgumu paredzētos pienākumus.
   18. pants
   1.   Šis nolīgums stājas spēkā dienā, kad to ir parakstījušas Puses.
   2.   Katra Puse paziņo otrai Pusei par visām izmaiņām savos normatīvajos aktos, kas varētu ietekmēt šajā nolīgumā minētās klasificētās informācijas aizsardzību.
   3.   Pēc jebkuras Puses lūguma šo nolīgumu var pārskatīt, lai apsvērtu iespējamos grozījumus. To pārskata, ja kāda valsts, kas nav ES dalībvalsts, kļūst par OCCAR dalībvalsti.
   4.   Jebkuru grozījumu šajā nolīgumā veic tikai rakstiski, un to paraksta katra šā nolīguma Puse.
   19. pants
   Šis nolīgums ir noslēgts uz neierobežotu laiku. Viena Puse to var denonsēt, rakstiski paziņojot par denonsēšanu otrai Pusei. Denonsēšana stājas spēkā sešus mēnešus pēc tam, kad otra Puse ir saņēmusi paziņojumu, bet tā neietekmē saistības, kas jau ir radušās saskaņā ar šo nolīgumu. Konkrēti, visu klasificēto informāciju, kas ir nodota vai ar ko ir veikta apmaiņa saskaņā ar šo nolīgumu, joprojām aizsargā saskaņā ar šajā nolīgumā izklāstītajiem noteikumiem.

      To apliecinot, attiecīgi pilnvarotie ir parakstījuši šo nolīgumu.
      Sagatavots Briselē, divtūkstoš divpadsmitā gada divdesmit septītajā jūlijā, angļu valodā divos eksemplāros.

         OCCAR vārdā –

         Eiropas Savienības vārdā –


title: 2010/29/: Padomes Lēmums ( 2010. gada 18. janvāris ), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus

text:
               19.1.2010

               LV XM XM

               Eiropas Savienības Oficiālais Vēstnesis

               L 12/11

         PADOMES LĒMUMS
   (2010. gada 18. janvāris),
   ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus
   (2010/29/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 300. panta 3. punktu un 305. pantu saistībā ar 8. pantu Protokolā par pārejas noteikumiem, kas pievienots Līgumam par Eiropas Savienību un Līgumam par Eiropas Savienības darbību,
   ņemot vērā dalībvalstu iesniegtos priekšlikumus,
   tā kā:

               (1)

               Līguma par Eiropas Savienības darbību 300. panta 3. punktā paredzēts, ka Reģionu komitejas locekļi vai locekļa aizstājēji – papildus tam, ka viņi ir reģionālo un vietējo struktūru pārstāvji – ir personas, “kam ir vai nu reģionālas, vai vietējas vēlētas varas pilnvaras, vai arī kuri ir politiski atbildīgi kādam vēlētam forumam”.

               (2)

               Līguma par Eiropas Savienības darbību 305. pantā ir noteikts, ka Padome uz pieciem gadiem ieceļ Komitejas locekļus un tādu pašu skaitu locekļu aizstājēju saskaņā ar dalībvalstu iesniegtajiem priekšlikumiem.

               (3)

               Protokola par pārejas noteikumiem 8. pants nosaka Reģionu komitejas locekļu sadalījumu.

               (4)

               Ņemot vērā to, ka Reģionu komitejas locekļu un viņu aizstājēju pilnvaru termiņš beidzas 2010. gada 25. janvārī, Reģionu komitejā būtu jāieceļ jauni locekļi un locekļu aizstājēji.

               (5)

               Padome 2009. gada 22. decembrī pieņēma Beļģijas, Bulgārijas, Čehijas Republikas, Dānijas, Igaunijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes valdību iesniegtos priekšlikumus par locekļiem un viņu aizstājējiem, kā arī Vācijas valdības iesniegto 24 locekļu un 23 locekļu aizstājēju sarakstu (1).

               (6)

               Vēl darbam Reģionu komitejā būtu jāieceļ Īrijas valdības priekšlikumā minētie locekļi un viņu aizstājēji, kā arī viens Vācijas valdības priekšlikumā minētais aizstājējs,

         IR PIEŅĒMUSI ŠO LĒMUMU.
   1. pants
   Par Reģionu komitejas locekļiem vai locekļu aizstājējiem laikposmam no 2010. gada 26. janvāra līdz 2015. gada 25. janvārim ieceļ:

               —

               kā locekļus – personas, kas uzskaitītas šā lēmuma I pielikumus pēc piederības attiecīgai dalībvalstij,

               —

               kā locekļu aizstājējus – personas, kas uzskaitītas šā lēmuma II pielikumā pēc piederības attiecīgai dalībvalstij.

         2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Briselē, 2010. gada 18. janvārī

            Padomes vārdā –

            priekšsēdētāja

         E. ESPINOSA

      (1)  OV L 348, 29.12.2009., 22. lpp.

      ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
      Членове / Miembros / Členové / Medlemmer / Mitglieder / Liikmed / Μέλη / Members / Membres / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

         IRELAND

                  Mr Gerry BREEN

                     Member of Dublin City Council and Dublin Regional Authority

                  Ms Constance HANNIFFY

                     Member of Offaly County Council and Midland Regional Authority

                  Mr Denis LANDY

                     Member of South Tipperary County Council and South East Regional Authority

                  Mr Declan MCDONNELL

                     Member of Galway City Council and West Regional Authority

                  Mr Patrick MCGOWAN

                     Member of Donegal County Council and Border Regional Authority

                  Mr Brian MEANEY

                     Member of Clare County Council and Mid-West Regional Authority

                  Ms Michelle MULHERIN

                     Member of Mayo County Council and West Regional Authority

                  Mr Paul O’DONOGHUE

                     Member of Kerry County Council and South West Regional Authority

                  Ms Fiona O’LOUGHLIN

                     Member of Kildare County Council and Mid-East Regional Authority

      ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
      Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternates / Suppléants / Supplenti / Aizstājēji / Pakaitiniai nariai / Póttagok / Supplenti / Plaatsvervangers / Zastępcy / Suplentes / Supleanți / Náhradníci / Nadomestni člani / Varajäsenet / Suppleanter

         DEUTSCHLAND

      Herr Gustav BERGEMANN

         Mitglied des Thüringer Landtags

         IRELAND

                  Mr Terry BRENNAN

                     Member of Louth County Council

                  Ms Maria BYRNE

                     Member of Limerick City Council

                  Ms Mary FREEHILL

                     Member of Dublin City Council

                  Mr John LAHART

                     Member of South Dublin County Council

                  Mr Michael MCGREAL

                     Member of Roscommon County Council

                  Mr Niall MCNELIS

                     Member of Galway City Council

                  Mr John PENDER

                     Member of Carlow County Council

                  Ms Mary SHIELDS

                     Member of Cork City Council

                  Mr Barney STEELE

                     Member of Longford County Council


title: Padomes Lēmums (1986. gada 15. septembris) par Nolīgumu noslēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti attiecībā uz lauksaimniecību un zivsaimniecību

text:
Svarīgs juridisks paziņojums

|

31986D0557

Oficiālais Vēstnesis L 328 , 22/11/1986 Lpp. 0076 - 0076

		Padomes Lēmums(1986. gada 15. septembris)par Nolīgumu noslēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti attiecībā uz lauksaimniecību un zivsaimniecību(86/557/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā ir nepieciešams apstiprināt Nolīgumus vēstuļu apmaiņas ceļā starp Eiropas Ekonomikas kopienu un Norvēģijas Karalisti attiecībā uz lauksaimniecību un zivsaimniecību, ņemot vērā Spānijas Karalistes un Portugāles Republikas iestāšanos Kopienā,IR PIEŅĒMUSI ŠĀDU LĒMUMU.1. pantsAr šo Kopienas vārdā ir apstiprināti Nolīgumi starp Eiropas Ekonomikas kopienu un Norvēģijas Karalisti vēstuļu apmaiņas ceļā.Vēstuļu teksts ir pievienots šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir tiesīga parakstīt Nolīgumus, lai tie kļūtu saistoši Kopienai.Briselē, 1986. gada 15. septembrīPadomes vārdā –priekšsēdētājsG. Howe--------------------------------------------------


title: Padomes lēmums (1998. gada 23. marts) par Eiropas Kopienas parakstīto ANO 1982. gada 10. decembra Jūras tiesību konvenciju un 1994. gada 28. jūlija Nolīgumu par minētās konvencijas XI daļas īstenošanu

text:
Svarīgs juridisks paziņojums

|

31998D0392

Oficiālais Vēstnesis L 179 , 23/06/1998 Lpp. 0001 - 0002

		Padomes lēmums(1998. gada 23. marts)par Eiropas Kopienas parakstīto ANO 1982. gada 10. decembra Jūras tiesību konvenciju un 1994. gada 28. jūlija Nolīgumu par minētās konvencijas XI daļas īstenošanu(98/392/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 43., 113. pantu un 130.s panta 1. punktu saistībā ar 228. panta 2. punkta pirmo teikumu un 228. panta 3. punkta otro daļu,ņemot vērā Komisijas priekšlikumu [1],ņemot vērā Eiropas Parlamenta piekrišanu [2],tā kā Eiropas Kopiena ir parakstījusi ANO Jūras tiesību konvenciju (šeit turpmāk "Konvencija") un Nolīgumu par tās XI daļas īstenošanu (šeit turpmāk "Nolīgums");tā kā Konvencija un Nolīgums ir stājušies spēkā un lielākā daļa Kopienas dalībvalstu ir to puses; tā kā pārējās dalībvalstīs notiek šo dokumentu ratifikācijas process;tā kā ir ievēroti nosacījumi, saskaņā ar kuriem Kopiena var deponēt oficiālā apstiprinājuma dokumentu, kas paredzēts Konvencijas IX pielikuma 3. pantā un minēts Nolīguma 4. panta 4. punktā;tā kā Kopiena ir provizoriski piemērojusi Nolīgumu un Konvencijas XI daļu no 1994. gada 16. novembra un patlaban ir Starptautiskās Jūras gultnes uzraudzības iestādes pagaidu locekle;tā kā Konvencija un Nolīgums ir jāapstiprina, lai Kopiena var kļūt par to pusi savas kompetences ietvaros;tā kā Kopienai, deponējot formālā apstiprinājuma dokumentu, ir jādeponē arī deklarācija, kurā precizē Konvencijā un Nolīgumā reglamentētos jautājumus par to, kādu kompetenci Kopienai ir nodevušas tās dalībvalstis, kā arī Konvencijas 310. pantā paredzētā deklarācija;tā kā Kopiena šajā posmā atsakās izvēlēties konkrētu strīdu izšķiršanas procedūru saskaņā ar Konvencijas 287. pantu; tā kā tomēr pēc noteikta laika šo lēmumu pārskatīs;tā kā Kopiena un tās dalībvalstis ir iesaistītas Starptautiskās Jūras gultnes uzraudzības iestādes darbā un tādēļ tām jāsaskaņo viedokļi, ko tās pārstāvēs šajā organizācijā,IR PIEŅĒMUSI ŠO LĒMUMU.1. pants1. Ar šo Eiropas Kopienas vārdā apstiprina Apvienoto Nāciju Organizācijas Jūras tiesību konvenciju un Nolīgumu par tās XI daļas īstenošanu.2. Konvencijas un Nolīguma teksts ir I pielikumā.3. Kopienas oficiālā apstiprinājuma dokumentu, kas atrodams II pielikumā, deponē Apvienoto Nāciju Organizācijas ģenerālsekretāram. Tas ietver Konvencijas 310. pantā paredzēto deklarāciju un kompetences deklarāciju.2. pantsKopiena un tās dalībvalstis saskaņo viedokļus, ko tās pārstāv Starptautiskās Jūras gultnes uzraudzības organizācijas iestādēs saskaņā ar III pielikumā norādīto procedūru.3. pantsAr šo Padomes priekšsēdētāju pilnvaro izraudzīties personu, kas ir pilnvarota deponēt formālā apstiprinājuma dokumentu, lai tas kļūtu saistošs Kopienai.Šo lēmumu publicē Eiropas Kopienu Oficiālajā Vēstnesī.Briselē, 1998. gada 23. martāPadomes vārdā —priekšsēdētājsM. Meacher[1] OV C 155, 23.5.1997., 1. lpp.[2] OV C 325, 27.10.1997., 14. lpp.--------------------------------------------------


title: 2011/660/: Padomes Lēmums ( 2011. gada 3. oktobris ), ar ko ieceļ sešus Reģionu komitejas locekļus un sešus locekļu aizstājējus no Polijas

text:
               7.10.2011

               LV

               Eiropas Savienības Oficiālais Vēstnesis

               L 263/17

         PADOMES LĒMUMS
   (2011. gada 3. oktobris),
   ar ko ieceļ sešus Reģionu komitejas locekļus un sešus locekļu aizstājējus no Polijas
   (2011/660/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Polijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Jacek CZERNIAK kunga, Konstanty DOMBROWICZ kunga, Marcin JABŁOŃSKI kunga, Witold KROCHMAL kunga, Marek NAWARA kunga un Bogusław ŚMIGIELSKI kunga pilnvaru termiņa beigām ir atbrīvojušās sešas Reģionu komitejas locekļu vietas. Pēc Jan DZIUBIŃSKI kunga, Władysław HUSEJKO kunga, Tadeusz KOWALCZYK kunga, Andrzej MATUSIEWICZ kunga un Robert SOSZYŃSKI kunga pilnvaru termiņa beigām ir atbrīvojušās piecas Reģionu komitejas locekļu aizstājēju vietas. Pēc Pawel ADAMOWICZ kunga iecelšanas Reģionu komitejas locekļa amatā ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Pawel ADAMOWICZ kungs, Prezydent Miasta Gdańska,

                           —

                              Olgierd GEBLEWICZ kungs, Marszałek Województwa Zachodniopomorskiego,

                           —

                              Krzysztof HETMAN kungs, Marszałek Województwa Lubelskiego,

                           —

                              Witold KROCHMAL kungs, Radny Miasta i Gminy Wołów (amata maiņa),

                           —

                              Marek SOWA kungs, Marszałek Województwa Małopolskiego,

                           —

                              Witold STĘPIEŃ kungs, Marszałek Województwa Łódzkiego;

                     un

               b)

               par locekļu aizstājējiem:

                           —

                              Jacek CZERNIAK kungs, Radny Województwa Lubelskiego,

                           —

                              Marcin JABŁOŃSKI kungs, Radny Województwa Lubuskiego,

                           —

                              Bogdan DYJUK kungs, Przewodniczący Sejmiku Województwa Podłaskiego,

                           —

                              Arkadiusz GODLEWSKI kungs, Przewodniczący Rady Miasta Katowice,

                           —

                              Teresa KUBAS-HUL kundze, Przewodnicząca Sejmiku Województwa Podkarpackiego,

                           —

                              Hanna ZDANOWSKA kundze, Prezydent Miasta Łodzi.

         2. pants
   Šis lēmums stājas spēkā tā pieņemšanas dienā.

      Luksemburgā, 2011. gada 3. oktobrī

            Padomes vārdā –

            priekšsēdētāja

         J. FEDAK

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.